Laša Dvali
Laša Dvali (gruzīnu: ლაშა დვალი; dzimis 1995. gada 14. maijā) ir Gruzijas futbolists, kurš spēlē centra aizsarga pozīcijā un pārstāv Gruzijas futbola izlasi. Kopš 2022. gada Dvali spēlē Kipras Pirmās divīzijas komandā APOEL. Savu karjeru sācis Latvijas Virslīgas komandā Skonto. Vēlāk pārstāvējis tādus klubus kā Kasımpaşa, Śląsk Wrocław un Pogoń Szczecin. Ar Ferencváros komandu izcīnījis trīs Ungārijas līgas čempionu titulus. Gruzijas futbola izlases rindās debitējis 2015. gadā. Pārstāvējis izlasi 2024. gada Eiropas čempionātā.